חירם הראשון מצור

חירם הראשון או חורם הראשון<ref>בספר מלכים "חירם" אך בדברי הימים "חורם"; הצורה "חו" למילה "אח" מתועדת בפיניקית: </ref> היה מלך צור בשנים 980–947 לפנה"ס. הוא ירש את כיסאו של אביו, אביבעל, ולאחר מותו ירש אותו בנו בעלעזר הראשון.<ref>יוסף בן מתתיהו, קדמוניות היהודים, [https://www.sefaria.org.il/The_Antiquities_of_the_Jews.8.2.9?lang=he 8.2.9], יוסף בן מתתיהו, נגד אפיון, 1.17–1.18 – לפי דיוס ומנאנדרוס מאפסוס</ref>

חירם היה מהמלכים הבולטים של צור – תקופתו נחשבת לתחילת תור הזהב של העיר.<ref></ref> חירם שיתף פעולה עם מלכי ממלכת ישראל המאוחדת דוד ושלמה בנו. העוצמה הכלכלית של ממלכתם התבססה, במידה רבה, על שיתוף הפעולה עם מעצמת הסחר הצורית.<ref name=":02" />

== מלכותו ==
לפי מנאנדרוס מאפסוס ודיוס, חירם הרחיב את שטח האי מזרחה (לכיוון החוף; לפי דיוס, הדבר חיבר את האי ליבשה), הקדיש עמוד זהב במקדש זאוס (הוא בעל), חידש את גגות המקדשים בעצים מהלבנון ובנה את מקדש הרקלס (הוא מלקרת) ועשתרת. הוא גם יצא למסע נגד העתיקאים (Ἰτυκαίοις) שלא שילמו מס לצור.<ref name=":033">יוסף בן מתתיהו, קדמוניות היהודים, [https://www.sefaria.org.il/The_Antiquities_of_the_Jews.8.5.3?lang=he 8.5.3], יוסף בן מתתיהו, נגד אפיון, 1.17–1.18</ref>

=== הברית עם ממלכת ישראל המאוחדת ===
המלך חירם שיתף פעולה עם מלכי ממלכת ישראל המאוחדת דוד ושלמה בנו. העוצמה הכלכלית של ממלכתם התבססה, במידה רבה, על שיתוף הפעולה עם מעצמת הסחר הצורית.<ref name=":02"></ref> על הברית בין חירם לדוד ושלמה נזכרת כ"ברית אחים" בדברי הנביא עמוס, כמאתיים שנה לאחר מות חירם.<ref>; </ref>

לאחר שכבש דוד את ירושלם, שלח לו חירם שליחים לכרות עמו ברית וידידות, והעניק לו ארזים, חרשי עץ וחרשי אבן, והם בנו לו בית.<ref>; ; יוסף בן מתתיהו, קדמוניות היהודים, [https://www.sefaria.org.il/The_Antiquities_of_the_Jews.7.3.2?lang=he 7.3.2]</ref>

כששמע חירם שנמשח שלמה תחת דוד אביו, שלח לו שליחים בשל ידידותו עם דוד. שלמה שלח לחירם שדוד, כידוע לחירם, לא יכל לבנות בית לה', וכעת בימי השלום תחת שלמה, ניתן לבנות את הבית. שלמה ביקש מחירם לצווֹת לכרות לו ארזים מהלבנון ולשלוח לו את עבדיו, בתשלום, כי אין בישראל איש היודע לכרות עצים כמו הצידונים (הפיניקים). כששמע חירם שמח, בירך את ה' על שנתן לדוד את שלמה החכם לשלוט, ושלח לשלמה שיעשה את כל חפצו בארזים ובברושים: עבדיו יורידו אותם מהלבנון לים, שם יועלו על דוברות ויושטו לאן ששלמה יבקש (לפי דברי הימים, ליפו), ושלמה ישלם לחירם; ואכן חירם עשה כאשר דיבר, ושלמה שילם לו בחיטה ושמן רבים.<ref>; יוסף בן מתתיהו, קדמוניות היהודים, [https://www.sefaria.org.il/The_Antiquities_of_the_Jews.8.2.6?lang=he 8.2.6]–[https://www.sefaria.org.il/The_Antiquities_of_the_Jews.8.2.7?lang=he 8.2.7], [https://www.sefaria.org.il/The_Antiquities_of_the_Jews.8.2.9?lang=he 8.2.9], [https://www.sefaria.org.il/The_Antiquities_of_the_Jews.8.5.3?lang=he 8.5.3]; ראו בניסוח אחר ב</ref> יוסף בן מתתיהו כתב שבימיו נשמרו האגרות שהחליפו ביניהם המלכים הן בספרי היהודים והן אצל הצורים, בארכיון הציבורי בעיר.<ref>יוסף בן מתתיהו, קדמוניות היהודים, [https://www.sefaria.org.il/The_Antiquities_of_the_Jews.8.2.8?lang=he 8.2.8]</ref> חירם ושלמה כרתו ברית ושרר ביניהם שלום, ושלמה שלח חלק ממסיו ללבנון. את העצים והאבנים לבית המקדש פיסלו בנאי שלמה, בנאי חירם ואנשי גבל.<ref>; יוסף בן מתתיהו, קדמוניות היהודים, [https://www.sefaria.org.il/The_Antiquities_of_the_Jews.8.2.9?lang=he 8.2.9]</ref>

לפי דברי הימים, חירם (בן לאם משבטי ישראל הצפוניים ולאב צורי חרש נחושת) שהיה אחד מבוני המקדש הבכירים,<ref>; ; ראו גם בגרסה מעט שונה אצל יוסף בן מתתיהו, קדמוניות היהודים, [https://www.sefaria.org.il/The_Antiquities_of_the_Jews.8.3.4?lang=he 8.3.4]</ref> נשלח על־ידי חירם המלך.<ref></ref> המחקר מאשר כי מקדש שלמה נבנה על־ידי אדריכלים פיניקיים, בתבנית זהה לזאת ששימשה מקדשים פיניקיים, ואף שהפיניקים השפיעו על חיבור הפרקים המתארים את בניית המקדש (מלכים א', פרקים –).<ref></ref>

לאחר שחירם המלך מילא את הבטחתו בנוגע לעצים ולזהב ונשלמה בניית מקדש שלמה וארמון המלך, נתן שלמה לחירם עשרים ערים בגליל. חירם לא היה מרוצה מהערים, וקרא להן "ארץ כבול".<ref>; ראו גם , יוסף בן מתתיהו, קדמוניות היהודים, [https://www.sefaria.org.il/The_Antiquities_of_the_Jews.8.5.3?lang=he 8.5.3]</ref> בין חירם לשלמה היה גם שיתוף פעולה בתחום הימי; מלחי חירם השיטו את אניות שלמה מאילת לאופיר ושבו עם זהב רב ואוצרות אחרים,<ref>, ; , ; יוסף בן מתתיהו, קדמוניות היהודים, [https://www.sefaria.org.il/The_Antiquities_of_the_Jews.8.6.4?lang=he 8.6.4]</ref> ואניות תרשיש של שלמה הפליגו עם אניות חירם והביאו גם הן אוצרות רבים.<ref>, </ref>

העיר צור נודעה בייצור צבעי הארגמן והתכלת מארגמונים הנפוצים באזור;<ref>מאיר הלל בן־שמאי, "ארגמן צורי", בתוך האנציקלופדיה העברית, כרך ה' (אסלמית, אמנות – ארֶצו), תשי"ח, טורים 659–660</ref> פרשי שלמה, בימי המלך חירם, היו לבושים בארגמן צורי.<ref>יוסף בן מתתיהו, קדמוניות היהודים, [https://www.sefaria.org.il/The_Antiquities_of_the_Jews.8.7.3?lang=he 8.7.3]</ref>

== "קבר חירם" ==
המונומנט המיוחס לקבר חירם
בקרבת קאנא נמצא מונומנט אבן שמסורת עממית מייחסת אותו לקבר חירם . למעשה, הקבר מתוארך לתקופה הפרסית,<ref></ref> ויש המייחסים את המסורת המקשרת לחירם למטיילים אנגלים או צרפתים מהמאה ה־19.<ref> [https://gallica.bnf.fr/ark:/12148/bpt6k5529563s/f603.item p. 599–600]</ref>

== באגדות יהודיות ==
על פי סיפור שמביא יוסף בן מתתיהו, חירם ושלמה החליפו זה עם זה חידות, וכאשר אחד פתר את חידות השני, שילם לו השני כסף, וכאשר אחד לא הצליח לפתור, הוא שילם לשני כסף; כך החליפו ביניהם שני המלכים כספים. לחירם היה איש בשם אבדמון (Ἀβδήμονος) שהצליח לפתור את חידות שלמה, וגרם לו לשלם לחירם.<ref name=":033" />

על פי האגדה היה חירם אביו החורג של נבוכדנצר מלך בבל. ב, מסופר כי בשלב מסוים גבה לבבו של חירם והוא ייחס לעצמו תכונות אלוהיות.

==קישורים חיצוניים==

* 
* [https://ilanabc.co.il/עשרת-הצדיקים-ב/ פרק 17 – דברי הימים: ימשיך כבודו – על עשרת הצדיקים שנכנסו לגן עדן. חלק ב'] בפודקאסט דברי הימים בהגשת אילן אבקסיס
* 

==הערות שוליים==

קטגוריה:אישים בספר מלכים
קטגוריה:מלכי הגויים בתנ"ך
קטגוריה:אישים הקשורים לבית המקדש
קטגוריה:צור
קטגוריה:מלכים פיניקים
קטגוריה:אישים בתנ"ך המוזכרים במקורות חיצוניים
קטגוריה:צדיקים שנכנסו בחייהם לגן עדן
קטגוריה:אישים שחיו במאה ה-10 לפנה"ס